**VÝROČNÁ SPRÁVA ZA ROK 2022**

V Štúrove, dňa: 05.02.2023 Ing. Klaudia Jónásová

riaditeľ CDR Štúrovo

**Príhovor**

Vážené kolegyne, kolegovia, sponzori,

Vážená verejnosť,

Obsah tejto Výročnej správy za rok 2022 je zameraný na zhrnutie výsledkov a aktivít nášho Centra pre deti a rodiny Štúrovo. V jednotlivých kapitolách správy sme sa snažili upriamiť pozornosť na tie najpodstatnejšie zmeny a priblížiť aktuálny život v našom centre.

Opäť i v tomto roku si dovolím vyjadriť poklonu našim deťom, ktoré preukázali snahu prispôsobiť sa obmedzeniam a zmenám v režime na skupinách a popasovali sa s vzdelávaním v školskom procese.

Vyjadrujem poďakovanie tým zamestnancom centra, ktorí sa flexibilne prispôsobovali aktuálnej situácií, ktorí si uvedomli, že deti ich potrebujú tu a teraz a pracovali s nasadením a uvedomovaním si toho, že to nie je len práca, ale poslanie.

Záverom v mene celého CDR Štúrovo ďakujem naším sponzorom a všetkým dobrým ľuďom, ktorí určitou formou prispeli k lepšiemu životu našich detí, či už po finančnej, materiálnej alebo zážitkovej stránke.

Ing. Klaudia Jónásová

riaditeľ CDR Štúrovo

**OBSAH**

[1 ZÁKLADNÉ ÚDAJE O ORGANIZÁCII 5](#_Toc31190968)

[1.1 Identifikačné a kontaktné údaje 5](#_Toc31190969)

[1.2 Organizačná štruktúra 5](#_Toc31190970)

[1.2.1 Schéma organizačnej štruktúry 5](#_Toc31190971)

[1.2.2 Počet úväzkov 6](#_Toc31190972)

[1.2.3 Počet detí 6](#_Toc31190973)

[2 FILOZOFIA A STRATÉGIA CENTRA PRE DETI A RODINY 8](#_Toc31190974)

[2.1 Teoretické východiská 8](#_Toc31190975)

[2.2 Ciele a poslanie výchovy v centre pre deti a rodiny 9](#_Toc31190976)

[2. 3 Hlavné zásady výchovy v našom CDR 10](#_Toc31190977)

[3 ROZVOJ ZAMESTNANCOV CDR 11](#_Toc31190986)

[3.1 Supervízia 11](#_Toc31190987)

[3.2 Vzdelávanie 12](#_Toc31190988)

[4 ZAPÁJANIE RODÍN 13](#_Toc31190989)

[4.1 Pobyty a návštevy detí v rodine 13](#_Toc31190990)

[4.1.1 Krátkodobé pobyty dieťaťa v rodine 13](#_Toc31190991)

[4.1.2 Návšteva rodičov v CDR 13](#_Toc31190992)

[4.1.3 Pohľadávky voči rodičom 13](#_Toc31190993)

[4.2 Odchod detí z CDR 14](#_Toc31190994)

[5 TERÉNNA A AMBULANTNÁ FORMA OPATRENÍ 14](#_Toc31190995)

[6 SPOLUPRÁCA S ODBORNOU VEREJNOSŤOU 16](#_Toc31190996)

[6.1 Organizované aktivity v CDR a mimo CDR 16](#_Toc31190997)

[6.2 Ocenenia a úspechy 17](#_Toc31190998)

[6.3 Sponzorstvo 17](#_Toc31190999)

[7 VYTVÁRANIE RODINNÝCH PODMIENOK PRE ROZVOJ A SAMOSTATNOSŤ DIEŤAŤA 18](#_Toc31191000)

[7.1 Návšteva školských zariadení 18](#_Toc31191001)

[7.2 Záujmová činnosť 18](#_Toc31191002)

[8 ROZPOČET ORGANIZÁCIE 18](#_Toc31191003)

# ZÁKLADNÉ ÚDAJE O ORGANIZÁCII

## Identifikačné a kontaktné údaje

|  |  |
| --- | --- |
| Názov organizácie a sídlo organizácie | **CENTRUM PRE DETI A RODINY**  Námestie slobody č. 13  943 01 Štúrovo |
| IČO | 00181641 |
| DIČ | 2021073967 |
| Kontaktné údaje | tel. č. 036/7511110  e-mail: [riaditel.sturovo@ded.gov.sk](mailto:riaditel.sturovo@ded.gov.sk) |
| Priestorové usporiadanie | 3 samostatné usporiadané skupiny v areáli CDR |
| Právna forma | Rozpočtová organizácia |
| Zriaďovateľ | ÚPSVaR Bratislava |

## Organizačná štruktúra

|  |  |
| --- | --- |
| Údaje o vedúcich zamestnancoch | |
| riaditeľ | Ing. Klaudia Jónásová |

### Schéma organizačnej štruktúry

riaditeľ

1.SUS

vychovávateľ

pomocný vychovávateľ

pomocný vychovávateľ s EA

sociálny pracovník

účtovník

psychológ

hospodár

2. SUS

vychovávateľ

pomocný vychovávateľ

pomocný vychovávateľ s EA

profesionálny náhradný rodič

ekonóm

ambulantná/terénna forma

psychológ

sociálny pracovník/asistent sociálnej práce

3. SUS

vychovávateľ

pomocný vychovávateľ

pomocný vychovávateľ s EA

údržbár, kurič, vodič

### Počet úväzkov

|  |  |
| --- | --- |
| **celkový počet** | **34** |
| riaditeľ | 1 |
| sociálny pracovník | 2 |
| psychológ (z toho NPDEI NS III 1 úväzok) | 2 |
| profesionálny rodič | 3 |
| **ambulantná/terénna forma**: psychológ | 1 |
| sociálny pracovník/asistent sociálnej práce | 3 |
| **zamestnanci priameho kontaktu s dieťaťom:** | **18** |
| - vychovávateľ | 9 |
| - pomocný vychovávateľ | 6 |
| - pomocný vychovávateľ s EA (ekonomická agenda) | 3 |
| ekonomickí zamestnanci | 3 |
| prevádzkoví zamestnanci | 1 |

### Počet detí

|  |  |
| --- | --- |
| **celkový počet k 31.12.2022** | **38** |
| **schválená kapacita** | **36** |
| 1. samostatne usporiadaná skupina | 11 |
| 1. samostatne usporiadaná skupina | 11 |
| 1. samostatne usporiadaná skupina | 9 |
| počet detí v profesionálnej náhradnej rodine | 7 |

#### Rozdelenie detí z hľadiska pohlavia

*Graf 1: rozdelenie detí podľa pohlavia*

#### Rozdelenie detí z hľadiska veku

*Graf 2: rozdelenie detí podľa veku*

# FILOZOFIA A STRATÉGIA CENTRA PRE DETI A RODINY

Centrum pre deti a rodiny Štúrovo poskytuje starostlivosť deťom a mladým dospelým vo veku od 0 do 25 rokov, podľa zákona č. 305/2005 Z.z. o Sociálnoprávnej ochrane detí a sociálnej kuratele. O deti sa staráme v troch samostatne usporiadaných skupinách a troch profesionálnych rodinách.

Víziou centra je vytvoriť zariadenie pre dočasné umiestnenie detí, ktorých psychický, fyzický a sociálny vývin je ohrozený alebo narušený v ich primárnom prostredí. Centrum pritom dbá na to, aby sa dieťa ocitlo v ústavnej starostlivosti na čo najkratší čas. Našou víziou je posilniť terénnu prácu s biologickou a širšou rodinou dieťaťa a to najmä prostredníctvom odborného poradenstva, edukáciou, priamou činnosťou a praktickým vedením rodičov našimi zamestnancami. Centrum umožňuje deťom prejaviť a rozvíjať ich individuálny potenciál a je im nápomocný pri dosiahnutí čo najvyšších akademických úspechov a životných kvalít, ktoré potom uľahčia mladým dospelým vstup do samostatného života.

 

## Teoretické východiská

Centrum sa, okrem iného, opiera o národné vízie, programové vyhlásenia vlády, národné koncepcie a stratégie ústavnej starostlivosti. Zamestnanci sú oboznámení so Stratégiou deinštitucionalizácie systému sociálnych služieb a náhradnej starostlivosti v Slovenskej republike (MPSVaR SR, november 2011).

„Špecifickým cieľom transformácie a deinštitucionalizácie v oblasti náhradnej starostlivosti je zníženie počtu detí umiestnených v inštitúciách na základe rozhodnutia súdu o. i. utvorením podmienok na zavedenie a previazanie preventívnych opatrení na predchádzanie nariadeniu ústavnej starostlivosti s opatreniami na zníženie negatívnych vplyvov inštitucionalizácie na vývoj dieťaťa.“

## Ciele a poslanie výchovy v centre pre deti a rodiny

Centrum pre deti a rodiny Štúrovo (ďalej len CDR), zabezpečuje starostlivosť a výchovu detí na základe rozhodnutia súdu celoročne a nepretržite, v období, kým rodina dieťaťa nie je schopná, alebo sa nemôže postarať o dieťa, alebo nie je možné zabezpečiť inú rodinnú formu výchovy dieťaťa – v súlade so zákonom č. 36/2005 Z.z. o rodine a o zmene a doplnení niektorých zákonov a zákonom č. 305/2005 Z.z. o sociálnoprávnej ochrane detí a sociálnej kuratele.

Na základe hore uvedených východísk a rozvojového programu môžeme stanoviť nasledovné ciele pre CDR:

1. Poskytovať kvalitné sociálne služby deťom a ich rodinám na základe etického a odborného prístupu v súlade s ochranou ľudských práv a základných slobôd tak, aby v budúcnosti boli schopní samostatne žiť a boli začlenení do bežnej spoločnosti.
2. Vhodným preventívnym programom, odborným praktickým vedením a poradenstvom eliminovať, alebo aspoň zmierniť problémy v rodine, a predchádzať vyňatiu detí z rodiny. Zefektívniť potrebnú intervenciu smerovanú na túto skupinu detí a ich okolie.
3. Predchádzať nežiaducim dôsledkom a smerovať k čo najskoršiemu započatiu odbornej diagnostiky a terapeutického pôsobenia zameraného na zvládnutie problémov alebo krízy rodiny. Je potrebné podporovať aj ranú starostlivosť od narodenia dieťaťa.

4) Rozvíjať osobnosť zverených detí smerom ku korektnej vzájomnej komunikácii,

akceptácii, spolupráci, zodpovednosti za vlastné konanie, získavaniu reálneho

sebaobrazu a  kladeniu si reálnych cieľov, ale zároveň aj saturovať poznávacie,

pohybové a umelecké potreby detí.

**Centrum vykonáva opatrenia ambulantnou formou alebo terénnou formou pre:**

a) dieťa na

1. základe písomnej dohody s rodičom dieťaťa alebo osobou, ktorá sa osobne stará o dieťa,

2. základe rozhodnutia súdu alebo orgánu sociálnoprávnej ochrany detí a sociálnej kurately o uložení ambulantného výchovného opatrenia, a ak je to účelom ambulantného výchovného opatrenia, tak aj pre rodiča dieťaťa alebo osobu, ktorá sa osobne stará o dieťa,

3. základe písomnej dohody s centrom, v ktorom je dieťa umiestnené na účel vykonávania pobytového opatrenia súdu, alebo

4. požiadanie dieťaťa,

b) plnoletú fyzickú osobu podľa § 44a,

c) rodiča alebo osobu, ktorá sa osobne stará o dieťa,

d) mladého dospelého po ukončení náhradnej starostlivosti.

## 2. 3 Hlavné zásady výchovy v našom CDR

### *Zásada jasných vymedzení pravidiel*

Pravidlá správania sú jasne oznámené, vysvetlené a prediskutované s deťmi. Jasné sú i prípadné sankcie pri ich nedodržaní.

### *Zásada primeranosti k veku a k schopnostiam*

Požiadavky a povinnosti detí sú stanovené s prihliadnutím na vek a  individuálne schopnosti a možnosti jednotlivých detí v rámci skupiny.

### *Zásada vlastného výberu a dôsledkov*

Dieťa má mať pocit, že si samo vyberá spôsob svojej komunikácie, prístupu a správania, ale s vedomím, že za prekročenie stanovených pravidiel bude akceptovať dôsledky týchto prekročení. Zároveň má byť zrejmé, že akceptácia pravidiel v jeho činnosti je odmenená príjemnou atmosférou, veselými deťmi a dospelými, možnosťou realizovať obľúbené činnosti a pod.

### *Zásada dobrovoľnosti a povinnosti*

Činnosti detí sú koncipované tak, aby sa dieťa učilo rozhodovať o sebe v rámci dobrovoľných/alternatívnych aktivít, ale zároveň aby získavalo zodpovednosť pre plnenie povinných činností a úloh.

### *Zásada aktivity*

CDR ponúka v každodennej činnosti dostatok pestrých možností na aktívne trávenie poobedňajšieho času.

### *Zásada spolupráce a zdieľania*

Oceňuje sa kamarátsky vzťah k deťom, pomoc, spolupráca, zdieľanie a akceptácia.

### *Zásada bezpečnosti*

Dieťa má byť v bezpečí nielen z hľadiska ochrany zdravia, ale aj z psychohygienického hľadiska – nikto sa nesmie cítiť utláčaný, vyčlenený kolektívom. Čas strávený v CDR má byť pre dieťa príjemnou a radostnou časťou dňa.

### *Zásada relaxácie*

Nevyhnutnou súčasťou činnosti CDR je aj odpočinková a relaxačná zložka.

# ROZVOJ ZAMESTNANCOV CDR

Zamestnanci CDR mali na rok 2022 naplánované interné i externé vzdelávacie aktivity, metodické stretnutia, školenia, vzdelávacie semináre a konferencie. V CDR sa konali pracovné stretnutia s profesionálnymi náhradnými rodičmi, za účelom prediskutovania tém podľa aktuálnej potreby.

## Supervízia

V rámci zariadenia sa v priebehu roka 2022 realizovala supervízia pod vedením supervízorky Mgr. Andrei Hudekovej. Zamestnanci sa zúčastnili individuálnych a skupinových supervízií, podľa vypracovaného plánu supervízie na rok 2022 a podľa aktuálnej potreby každého zamestnanca.

Supervízie sa zúčastnili všetci pedagogickí a odborní zamestnanci CDR, vrátane riaditeľa a profesionálnych náhradných rodičov.

Pre terénnych pracovníkov sa supervízia na rok 2022 zabezpečovala pod vedením supervízora Mgr. Petra Kollároviča.

|  |  |
| --- | --- |
| **Pridelená výška finančných prostriedkov na supervíziu:** | **1820 €** |

|  |  |  |
| --- | --- | --- |
|  | **Počet zamestnancov na supervíziu** | **Počet hodín supervízie** |
| **Individuálna supervízia** | 7 | 22,16 |
| **Skupinová supervízia** | 21 | 33 |

## Vzdelávanie

Zamestnanci CDR sa zúčastnili interného a externého vzdelávania podľa plánu na rok 2022. Interné vzdelávanie absolvovali vychovávatelia, profesionálni náhradní rodičia a sociálny pracovníci centra. Interné vzdelávanie bolo realizované psychológmi a vybratými pedagogickými zamestnancami CDR.

*Témy vzdelávacích aktivít:*

|  |
| --- |
| **Názov vzdelávacej aktivity** |
| Potreby detí, sebaobraz a sebahodnotenie dieťaťa, morálny vývin dieťaťa |
| Špecifiká detí v ústavnej starostlivosti – dieťa v odpore |
| Sexuálna výchova dospievajúceho dieťaťa |
| Nebezpečenstvo v on-line svete, kyberšikana, šikanovanie |
| Psychohygiena vychovávateľa |
| Konkrétne prípady pre plán práce s dieťaťom |
| Príprava mladého dospelého na osamostatnenie |
| Predchádzanie vyňatia detí z rodín |
| Dieťa so špecifickými potrebami – syndróm CAN |
| Možnosti a limity identifikácie CSA |
| Zdroje druhotne viktimizujúcich postojov voči obetiam |
| Hlbšie porozumenie obetiam – potencionálne dlhodobé následky CSA |
| Deti dopúšťajúce sa sexuálne zneužívajúceho správania |
| Prevencia CSA v inštitúciách |
| Dopad práce s obeťami CSA na pomáhajúcich profesionálov a profesionálky |

|  |  |
| --- | --- |
| **Pridelená výška finančných prostriedkov na vzdelávacie aktivity:** | **1 360,- €** |

# ZAPÁJANIE RODÍN

## 4.1 Pobyty a návštevy detí v rodine

### Krátkodobé pobyty dieťaťa v rodine

Súčasťou sanácie rodiny a zároveň spolupráce s rodinou je realizácia krátkodobých pobytov dieťaťa v jeho biologickej rodine, alebo u jeho známych. Krátkodobé pobyty uskutočňuje CDR počas víkendov a prázdnin. Zámerom týchto pobytov je predovšetkým udržať rodinnú spolupatričnosť, ponúknuť dieťaťu stretnúť sa so svojou širšou rodinou, priateľmi. Sociálne pracovníčky sú v pravidelnom kontakte s rodinou, s ktorou spolupracujú. Krátkodobé pobyty sa uskutočňujú po dôkladnom prešetrení sociálnych podmienok a atmosféry v rodine. Pri vyhodnotení sociálnych podmienok ako nevyhovujúce, zabezpečujeme krátke návštevy detí v ich biologickej rodine v sprievode sociálnych pracovníčok.

### Návšteva rodičov v CDR

Návštevy rodičov uskutočňujeme v návštevnej miestnosti, alebo priamo v skupine, v ktorej sa dieťa nachádza. Najdôležitejšie je zabezpečiť ochranu dieťaťa. Ak je to potrebné, návštevy sú uskutočňované v prítomnosti sociálnej pracovníčky, psychológa CDR. Návštevy sú vítaným spôsobom udržiavania záujmu rodičov o dieťa. Snažíme sa rodičov zapojiť aj do bežných činností spojených so starostlivosťou o dieťa, ako je návšteva lekára, školy, rôznych vystúpení a pod., ktoré sú pre dieťa viditeľným prejavom záujmu o neho, čo v ňom posilňuje pocit istoty.

|  |  |
| --- | --- |
| **Počet detí navštevujúcich rodinu:** | 34 |
| **Výška finančného príspevku na stravné v rodine za rok 2022:** | 6 210,11 € |

### Pohľadávky voči rodičom

Centrum pre deti a rodiny Štúrovo vykazuje k 31.12.2022 pohľadávky na úhrade za starostlivosť poskytovanú dieťaťu v CDR v súhrnnej sume **0** **EUR.**

## Odchod detí z CDR

|  |  |  |
| --- | --- | --- |
| **Analýza odchodu detí z CDR** | | |
| **sanácia rodinného prostredia** | | 10 |
| **NRS, NOS, PS** | | 3 |
| **dospelosť** | **k biol. rodine** | 12 |
| **dom na polceste** | 0 |
| **k partnerovi** | 0 |
| **iné** | 1 |
| **Spolu:** | | 13 |
| **Príspevok na uľahčenie osamostatnenia sa MD:** | | 995,60 € |

# TERÉNNA A  AMBULANTNÁ FORMA OPATRENÍ

Centrum ponúka po dohode s úradom určitý rozsah hodín pre vykonávanie opatrení ambulantnou a terénnou formou, ktoré sú presne určené podľa jednotlivých vykonávaných opatrení.

Ambulantná a terénná forma práce sa vykonáva s využítím podprogramov CDR Štúrovo, ktoré sú k dispozícií na webovej stránke: [www.cpdarsturovo.eu](file:///C:\\Users\\Uzivatel\\Downloads\\www.cpdarsturovo.eu).

Výkon opatrení ambulantnou a terénnou formou zahŕňa prípravu, presun, spracovanie dokumentácie a obedňajšiu prestávku.

Ambulantné opatrenia sú vykonávané v prostredí  centra, na adrese: Námestie slobody č. 13, 943 01 Štúrovo.

Terénne opatrenia sú vykonávané v prirodzenom rodinnom prostredí klienta centra alebo v náhradnom rodinnom prostredí klienta centra.

Cieľom národného projektu („NP“) je podpora deinštitucionalizácie náhradnej starostlivosti, osobitne zvýšenie dostupnosti odbornej pomoci a skvalitnenie vykonávania opatrení sociálnoprávnej ochrany detí a sociálnej kurately („SPOD a SK“) pre dieťa a rodinu.

Cieľové skupiny NP: deti, plnoleté fyzické osoby a rodiny, pre ktoré sa vykonávajú opatrenia SPOD a SK; zamestnanci vykonávajúci politiky a opatrenia v oblasti sociálneho začlenenia vo verejnom aj neverejnom sektore; subjekty vykonávajúce opatrenia SPOD a SK.

„Podpora práce s dieťaťom a jeho rodinou“ s časovým obdobím realizácie 11/2018 –12/2022.

**Centrum pre deti a rodiny Štúrovo vykonáva** **iné opatrenia ambulantnou a terénnou formou** podľa § 73 ods. 6, písm. b), e), a to:

* ➢ § 73 ods. 6 písm. a) – zhodnotenie situácie dieťaťa a rodiny, posúdenie možností rodičov, riešiť situáciu dieťaťa a rodiny na účely určenia miery ohrozenie dieťaťa
* ➢ § 11 ods. 3 písm. b) bod 2 - úprava rodinných a sociálnych pomerov dieťaťa
* ➢ § 11 ods. 3 písm. b) bod 3 - podpora riešenia výchovných, sociálnych a iných problémov v rodine a v medziľudských vzťahoch
* ➢ § 11 ods. 3 písm. b) bod 4 - podpora obnovy alebo rozvoja rodičovských zručností
* ➢ § 11 ods. 3 písm. b) bod 5 – zhodnotenie situácie dieťaťa a rodiny, posúdenia možností rodičov, ďalších príbuzných a iných blízkych osôb dieťaťa riešiť situáciu dieťaťa a rodiny na účely určenia miery ohrozenia dieťaťa
* ➢ § 73 ods. 6 písm. e) - poskytovanie sociálneho poradenstva mladému dospelému po ukončení náhradnej starostlivosti
* ➢ § 11 ods. 2 písm. a) - opatrenia pre dieťa a rodičov v rozvodových/rozchodových situáciách, kedy je dieťaťu a jeho rodičom potrebné poskytnúť sociálne poradenstvo
* ➢ § 11 ods. 2 písm. b) - poskytnutie psychologickej pomoci pre rodičov dieťaťa v záujme obnovy manželského spolužitia a v záujme predchádzania nepriaznivým vplyvom rozvodu na dieťa
* ➢ § 11 ods. 2 písm. c) - vykonávanie opatrení pre dieťa a rodičov
* v rozvodových/rozchodových situáciách, kedy je potrebné dieťaťu poskytnúť

alebo zabezpečiť potrebnú psychologickú pomoc aj po rozvode

* ➢ § 12 ods. 1 písm. b) – uloženie dieťaťu, rodičovi alebo osobe, ktorá sa osobne stará o dieťa, povinnosti podrobiť sa odbornej diagnostike v špecializovanej ambulantnej starostlivosti
* ➢ §12 ods.1 písm. d) – uloženie dieťaťu, rodičovi alebo osobe, ktorá sa osobne stará o dieťa, povinnosti zúčastniť sa na výchovnom alebo sociálnom programe
* ➢ §37 ods. 2 písm. d) zákona o rodine – uloženie maloletému dieťaťu, alebo jeho rodičom povinnosti podrobiť sa sociálnemu poradenstvu alebo inému odbornému poradenstvu
* ➢ §37 ods. 4 zákona o rodine – vykonávanie povinností uložených na zabezpečenie účelu výchovného opatrenia
* **Sociálne poradenstvo mladým dospelým po ukončení náhradnej starostlivosti (§73 ods. 6 písm. e) zákona).**

*Štatistika k 31.12.2022:*

|  |  |
| --- | --- |
| **počet odporúčaní zaslaných orgánom SPODaSK** | 14 |
| **počet klientov** | 59 |
| **počet maloletých detí** | 38 |
| **počet rozhodnutí ÚPSVaR** | 0 |
| **počet hodín spolu (priamy a nepriamy výkon)** | 113,30 h |

# SPOLUPRÁCA S ODBORNOU VEREJNOSŤOU

## Organizované aktivity v CDR a mimo CDR

Podarilo sa nám zorganizovať letný tábor v mesiaci júl na krásnom mieste Trnavá Hora a taktiež máme za sebou veľmi vydarený deň detí.

Zábavné podujatia, kreatívne práce a športové hry boli i tento rok súčasťou bežného života detí v našom  CDR v rámci výchovnej práce s deťmi, ako napr.:

* **február 2022**: maškarný ples, zimný beh mesta „Vis Vitalis“
* **marec 2022**: akcia „Vitaj jar“ – kreatívne práce s deťmi
* **apríl 2022**: maľovanie veľkonočných vajíčok, kreslenie na tému „Deň Zeme“
* **máj 2022**: majáles v meste, 32.ročník Celoslovenské športové hry detí z CDR krajské kolo, 32. ročník Celoslovenské stolnotenisové hry, Najmilší koncert „Úsmev, ako dar“ krajské kolo v Nitre
* **jún 2022**: Deň detí na „Vadaši“, Najmilší koncert „Úsmev ako dar“ v Bratislave, 32. Ročník Celoslovenských atletických hier detí z CDR Šamorín/Čilistov
* **jún 2022**: rozlúčkové slávnosti detí v ZŠ
* **júl 2022**: výlet loďou po Dunaji, výlet s výletným vláčikom k Ostrihomskej Bazilike, účasť našich futbalistov v 6. Futbalovom tábore Kornéla Šaláta v MŠO
* **august 2022**: letný detský tábor „Slniečko“
* september 2022: Romafest v CVČ, zapojenie sa do výtvarného projektu nadácie „Volkswagen“ „Vianočné autíčko“, cyklotúra na okolí Štúrova, podujatie v meste „Čaro jesene“
* **október 2022**: jarmok „Šimona a Júda“, benefičný koncert v Bratislave „Úsmev ako dar“, Hallowen party v CVČ, Hallowen party v centre
* **november 2022**: návšteva krytej plavárni, celodenná turistika do Višehradu
* **december 2022**: Mikuláš v meste, Vianočné trhy, vystúpenie s deťmi vo fabrike „Kabelschlepp“, pečenie medovníkov do DSS

## 6.2 Ocenenia a úspechy

Naše deti úspešne prezentovali CDR v rôznych súťažiach. Aj tento rok sa naše CDR zúčastnilo na rôznych súťažných a športových podujatiach.

07.05.2022 – 32. ročník celoslovenských športových hier detí z CDR - atletika krajské kolo v Štúrove

20.05.2022 – 32. Ročník celoslovenských športovích hier detí z CDR v stolnom tenise – Ružomberok

03.06.2022 – 32. Ročník celoslovenských športových hier detí z CDR – Šamorín/Čilistov

CDR spolupracuje i s MŠO Štúrovo – deti sú hráčmi futbalu, boxu a vzpierania

## 6.3 Sponzorstvo

Naše centrum má pravidelných ale i príležitostných sponzorov, ktorí prispievajú najmä ošatením pre deti, hračkami, športovými pomôckami, ale i finančnými darmi.

Celková finančná čiastka od sponzorov v roku 2022 nadobudla hodnotu vo výške **2 560,- €**, z toho **2 500,- €** od OZ Domov Štúrovo.

Ďakujeme za finančnú podporu.

# VYTVÁRANIE RODINNÝCH PODMIENOK PRE ROZVOJ A SAMOSTATNOSŤ DIEŤAŤA

## 7.1 Návšteva školských zariadení

CDR zabezpečuje deťom pravidelnú školskú dochádzku a prípravu na povolanie.

|  |  |
| --- | --- |
| **Druh školského zariadenia:** | **Počet detí: 38** |
| **Nezaškolení** | 3 |
| **Materská škola** | 3 |
| **Základná škola** | 16 |
| **Špeciálna základná škola** | 7 |
| **Stredná škola /SOŠ, SOUI/** | 6 |
| **Špeciálna stredná škola** | 3 |
| **Nadstavbové štúdium** | 0 |
| **Vysoká škola** | 0 |

Výška finančných príspevkov na stravné v školskej jedálni za kalendárny rok 2022 je **6 453,99 €.**

## 7.2 Záujmová činnosť

Deti navštevujú záujmové činnosti a športové aktivity:

* futbal, karate, box, vzpieranie
* ZUŠ odbor výtvarný,
* ZUŠ odbor hudobný.
* ZUŠ odbor tanečný

# ROZPOČET ORGANIZÁCIE

|  |  |  |  |  |
| --- | --- | --- | --- | --- |
|  | **schválený rozpočet 2022** | **upravený rozpočet 2022** | **skutočnosť** | **čerpanie v %** |
| 1. **príjmy** | | | | |
|  | 1100,00 | 1100,00 | 552,98 | 50,27 |
| 1. **výdavky** | | | | |
| **Mzdy** | 411 262,00 | 467 587,00 | 467 587,00 | 100,00 |
| **Odvody** | 143 736,00 | 169 506,00 | 169 506,00 | 100,00 |
| **Tovary a služby** | 104 627,00 | 133 355,01 | 133 355,01 | 100,00 |